Dror Kashtan vuonna 2011.
**Dror Kashtan** (hepr. ‏דרור קשטן‎; 1. lokakuuta 1944 Petah Tikva, Palestiinan brittiläinen mandaatti – 15. tammikuuta 2024) oli israelilainen jalkapallovalmentaja ja keskikenttäpelaaja.

Ura pelaajana
-------------

Kashtan edusti peliurallaan Hapoel Petah Tikvaa ja Hapoel Kfar Sabaa pelaten yhteensä 140 ottelua Israelin pääsarjassa. Israelin maajoukkueessa Kashtan esiintyi kolmessa ottelussa. Hän oli aikanaan ensimmäinen israelilaispelaaja, joka pelasi maajoukkueessa ennen debytointiaan Israelin liigassa.

### Meriitit pelaajana

* Israelin mestaruus: 1963

Ura valmentajana
----------------

Kashtan aloitti valmennusuransa Hapoel Kfar Saban juniorivalmentajana 1975. Sittemmin Kashtan on yli 30 vuotta kestäneellä valmennusurallaan luotsannut eri israelilaisseuroja useaan otteeseen. Hän on maansa menestynein valmentaja kuudella liigamestaruudella, kuudella State Cupin ja kolmella Toto Cupin voitollaan. 

Kashtan siirtyi Israelin maajoukkueen peräsimeen alkuvuonna 2006 Avram Grantin jätettyä tehtävänsä. Kashtan luotsasi Israelia EM2008-karsinnoissa hyvällä menestyksellä. Tasaisessa karsintalohkossa lopputurnauspaikka jäi lopulta pisteen päähän. Kashtan valmensi Israelia myös MM2010-karsinnoissa. Israel ei selviytynyt MM-turnaukseen, ja Kashtanin korvasi karsintojen jälkeen maajoukkueen valmentajana Luis Fernández.

Kesäkuussa 2010 Kashtan palasi seurajoukkuevalmentajaksi Bnei Yehudan peräsimeen. Hän johdatti seuran kauden päätteeksi Israelin liigan neljänneksi ja mukaan Eurooppa-liigaan. Kauden jälkeen kokenut Kashtan jätti Bnei Yehudan ja siirtyi State Cupin voittaneen Hapoel Tel Avivin peräsimeen. Kashtanin pesti päättyi potkuihin jo tammikuussa 2012, kun Hapoel oli jäänyt yhdeksän pisteen päähän sarjakärjestä. Potkujen taustalla olivat myös Kashtanin ja seurajohdon kiristyneet välit.

Huhtikuussa 2012 Kashtan allekirjoitti sopimuksen Israelin liigassa kuudenneksi sijoittuneen Bnei Yehuda Tel Avivin kanssa. Kashtan luotsasi Bnei Yehudan kaudella 2012/13 Israelin liigassa hienosti neljänneksi. Kausi 2013/14 ei sujunut odotusten mukaisesti ja kokenut valmentaja jätti joukkueen joulukuussa 2013.

### Meriitit valmentajana

* Israelin mestaruus (6): 1982, 1987, 1993, 1996, 1998, 2000
* Israel State Cup (6): 1984, 1986, 1989, 1996, 2000, 2006
* Toto Cup (3): 1998, 2002, 2005

Lähteet
-------

1. ↑  Скончался Дрор Каштан, самый титулованный израильский футбольный тренер  15.1.2024. NEWSru.co.il. Viitattu 15.1.2024. (venäjäksi)
2. ↑  Israelin maajoukkueelle uusi valmentaja *Yle Uutiset*.  21.3.2010. Yleisradio (Yle). Viitattu 22.3.2010.
3. ↑  Kashtan takes command at Bnei Yehuda *News*.  24.6.2010. UEFA Europa League. Viitattu 8.7.2010. (englanniksi)
4. ↑  Kashtan to coach Hapoel Tel Aviv *Sports*.  5.6.2011. The Jerusalem Post. Viitattu 28.8.2011. (englanniksi)
5. ↑  Hapoel Tel Aviv sack coach Kashtan *Soccer News*.  9.1.2012. Reuters. Viitattu 8.5.2012. (englanniksi)
6. ↑  Sinai, Allon: Bnei Yehuda name Kashtan as coach on two-year deal *Sport*.  29.4.2012. Reuters. Viitattu 16.1.2024. (englanniksi)
7. ↑  Boker, Moshe: Dror Kashtan quits Bnei Yehuda *Sports News*.  2.12.2013. Haaretz. Viitattu 16.1.2024. (englanniksi)


|  |  |  |
| --- | --- | --- |
| Edeltäjä:**Avram Grant** | **Israelin maajoukkueen päävalmentaja**2006–2010 | Seuraaja:**Luis Fernández** |

|  |  |  |
| --- | --- | --- |
| Edeltäjä:**Eli Guttman** | **Hapoel Tel Avivin päävalmentaja**2011–1/2012 | Seuraaja:**Nitzan Shirazi** |

|  |  |  |
| --- | --- | --- |
| Edeltäjä:**Guy LuzonYossi Abukasis** | **Bnei Yehuda Tel Avivin päävalmentaja**2010–20112012–12/2013 | Seuraaja:**Yossi AbukasisYossi Abukasis** |